བོད་སྒྲའི་གླུ་གཞས་རྙིངམ་འོག་ཕྱོགས་ཀླུ་ལས་ཐོན་པའི་ཟེར་མི་འདི་ལྷུན་རྩེ་རྫོང་ཁག་ལས་གསང་སྔགས་ཆོས་འཛོམས་ཀྱི་འཐེནམ་ཨིནམ་ད་གླུ་གཞས་འདི་ནང་སློབ་མ་འདི་གིས་ཁོ་རའི་བླམ་འདི་སྒྲུབ་ཐོབ་ཅིག་ཨིནམ་མ་ཤེས་པར་གུས་ཞབས་མ་བསྐྱེད་ལུ་བརྟེན་བློ་འགྱོད་བསྐྱེད་ཨིནམ་ད་སློབ་མ་འདི་གིས་བླ་མའི་ཐུགས་དང་ནུས་པ་གིས་སེམས་ཅན་ཐམས་ཅད་ཀྱི་དོན་མཛད་བཅུད་ཟེར་སྨོན་ལམ་བཏབ་ཨིན་མས།གླུ་གཞས་འདི་ནང་ནོར་བུ་རིན་པོ་ཆེ་དང་གང་སེང་ྒེའི་ཨོམ་འདི་དཔེ་སྦེ་བཀོད་ཞིནམ་ལས་བརྡ་དོན་སྤྲོད་ལེན་འབདཝ་ཨིནམ་ད་ནོར་བུ་རིན་པོ་ཆེ་དང་ཨོམ་གི་སྙིང་པོ་འདི་ལས་བརྟེན་དངོས་གྲུབ་ཐོབ་པའི་རེ་བ་བསྐྱེདཔ་ཨིན་མས།